Lr Eben De Jager - Lasarus En Die Ryk Man | Services | Noodhulp, Bela-Bela | Vygeboom Bedieninge | Noodhulp, Bela-Bela Products
Services-> Lr Eben de Jager - Lasarus en die ryk man
Die verhaal van Lasarus en die ryk man - Sommige mense beweer dit is 'n gelykenis wat Jesus vertel het, ander (sommige kerke) beweer dit is 'n ware verhaal wat Jesus aan die mense vertel het om die toestand van die dode aan die hulle bekend te maak. Hierdie laserskyf bevat Eben de Jager se lesing oor Lasarus en die Ryk man waarin hy die Bybel baie goed bestudeer en met die waarheid vorendag kom.
Besoekers tot datum: 266137 navorsingsartikel | SusanSmith
Verlies as tema in In die afwesigheid van sin
Stilet 25(2) 2013
Susan Smith se eerste solodigbundel, In die afwesigheid van sin, verskyn in November 2012. Sy het in Nuwe Stemme I (1997) gedebuteer, en van haar gedigte is opgeneem in Versreise, Raamwerk 11&12, Groot Verseboek 2000 & 2008, Versjoernaal, Pret met Poësie (Lloyd, 2010; Lourens, 2012), asook in Vonk@Verse I & II. Haar poësie word ook voorgeskryf vir gebruik in skole. Sy is dus nie ŉ onbekende figuur in die wêreld van die Afrikaanse digkuns nie.
Resensente het oor die algemeen redelike gematigde uitsprake oor die bundel gehad. Daar word gefokus op die vroulike temas (Marais, 2013; Lourens, 2012; Taljard, 2012; Hambidge, 2013; Naudé, 2013; Fourie, 2013) en die voortsetting van familietradisies (Marais, 2013; Fourie, 2013), asook, veral, die verwysings na skryf en woorde (Marais, 2013; Lourens, 2012; Hambidge, 2013; Naudé, 2013; Fourie, 2013). Naudé (2013) en Hambidge (2013) voel egter dat dit ŉ ongelyke bundel is. Sommige gedigte hoort volgens hulle nie in die bundel nie, aangesien hierdie bloot swak gedigte is. Hambidge sê wel dat daar ŉ “handvol” sterk gedigte is, maar dat die gedigte ŉ “sewentigeraanslag” het. Hiermee stem Naudé saam, aangesien hy beweer dat Smith nie ontsnap aan “’n geykte romantieke geseur nie wat kenmerkend is van sommige Afrikaanse gedigte sedert die 1970’s”.
Hulle verskil egter ten opsigte van watter gedigte as goed beskou behoort te word. Waar Naudé (2013) “slakkepas-sonnet” (93) as die hoogtepunt van die bundel beskou, meen Hambidge (2013) dat hierdie gedig een van die gedigte is wat “die krag van ŉ dwingende gedig mis”. Die ander resensente het minder krities te werk gegaan en fokus op die positiewe elemente in die bundel. Taljard (2012) noem dit ŉ “gesofistikeerde teks” wat “kundig” saamgestel is. Marais (2012) verwys daarna as ŉ “deurdinkte, deurgekomponeerde, afgeronde bundel”, terwyl Lourens (2012) noem dat die bundel “besonder heg gestruktureer is”. Fourie (2013) wys op die samebindende tema van singewing deur woorde, die tema huis, asook “die web van vroue”.